Toshkent shahrida 77-yo‘nalishda harakatlanuvchi “Mersedes” avtobusi haydovchisi Adham To‘laganov Katta Xirmontepa ko‘chasida piyodani urib yuborgan. “Poytaxt transporti” nashri bildirishicha, yo‘l-transport hodisasida qattiq jarohatlangan yo‘lovchi shifoxonada vafot etgan. Qayd etilishicha, marhum yo‘lovchi yo‘lni belgilanmagan joydan kesib o‘tayotgan edi. Qolaversa, u o‘sha paytda mast holatda bo‘lgan.